31992R1264
L 135/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1264/92 НА КОМИСИЯТА
от 18 май 1992 година
за изменение на Регламент (ЕИО) № 429/90 относно предоставянето чрез тръжна процедура на помощ за концентрирано масло, предназначено за пряка консумация в Общността, и за изменение на Регламент (ЕИО) № 3143/85 относно продажбата по намалени цени на масло от интервенция, предназначено за директна консумация под формата на концентрирано масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (ЕИО) № 816/92 (2), и по-специално член 6, параграф 7 и член 7а, параграф 3 от него,
като има предвид, че Регламент (ЕИО) № 429/90 на Комисията (3), последно изменен с Регламент (ЕИО) № 3301/90 (4), и Регламент (ЕИО) № 3143/85 (5), последно изменен с Регламент (ЕИО) № 3683/91 (6), съдържат сходни разпоредби относно маркировките върху опаковките на концентрирано масло, предназначено за директна консумация в Общността; като има предвид, че термините, определени в тези регламенти трябва да бъдат допълнени и приведени в съответствие с търговските наименования, използвани в държавите-членки;
като има предвид, че мерките, предвидени в настоящия регламент, са в съответствие със становището на Управителния комитет по мляко и млечни продукти,
ПРИЕ НАСТОЯЩИЯ РЕГЛАМЕНТ:
Член 1
1.
В член 10, параграф 3 от Регламент (ЕИО) № 429/90 трето тире се заменя със следното:
„-
„Butterfett - Verordnung (EWG) Nr. 429/90“ или „Butterkonzentrat - Verordnung (EWG) Nr. 429/90“ или „Butterschmalz - Verordnung (EWG) Nr. 429/90“;“
2.
В член 5, параграф 4, второ тире от Регламент (ЕИО) № 3143/85 се добавя следното:
„или „Butterschmalz“.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 май 1992 година.